[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000003", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000005", "text": "Ekrankopioj el kelkaj filmetoj de partoprenantoj en \u201cla defio de indig\u0302ena lingvo\u201d."}, {"text_idx": "#000007", "text": "Simila koncepto celanta levi la konscion pri indig\u0302enaj lingvoj [eo] nun progresas en Interreto. En \u201cla defio de indig\u0302ena lingvo\u201d [\u201cthe Indigenous Language Challenge\u201d] la akceptinto de la defio devas filmi sin parolanta indig\u0302enan lingvon kaj nomumi alian por pludoni la saman defion. Rezulte de tio diversaj homoj tra la tuta mondo produktas filmetojn por \u2014 unuafoje por kelkaj el ili \u2014 fiere kundividi sian lingvon rete kaj kurag\u0302igas pli da homoj fari la samon."}, {"text_idx": "#000008", "text": "Por kolekti ligilojn al la filmetoj oni kreis fejsbukan grupon [angle], en kiu partoprenantoj en la defio povas kundividi siajn motivojn kaj kontakti inter si. Multaj als\u0302utas siajn filmetojn rekte al la Fejsbuko, kaj en ili oni povas au\u0306skulti ekzemple lingvojn el Nordameriko kiel la kvakvalan [angle k.a.] kaj la lakotan [eo] kaj ankau\u0306 lingvojn el Au\u0306stralio kiel la mirivungan [angle k.a.]."}, {"text_idx": "#000009", "text": "La originon de c\u0302i tiu defio oni ankorau\u0306 ne sukcesis trovi, sed lau\u0306 la administranto de la fejsbuka grupo, inter la unuaj partoprenantoj estis James Gensaw, parolanto de la juroka lingvo [angle k.a.]."}, {"text_idx": "#000010", "text": "Kiuj partoprenas en la defio? Kaj kial c\u0302i tiu aktivado estas tiel grava? Colleen M. Fitzgerald, direktoro de la Laboratorio pri Usonaj Indig\u0302enaj Lingvoj c\u0302e la Universitato de Teksaso en Arlington, esprimas siajn pensojn en sia blogo en la j\u0302urnalo \u201cThe Huffington Post\u201d [\u201cLa Huffington pos\u0302to\u201d] [angle]:"}, {"text_idx": "#000011", "text": "Many of these videos come from adults who are second language learners. For many years, government-run boarding schools in both the U.S. and Canada took children from Native families. This had an immense effect on Native language acquisition. Children lost priceless years of daily home environments with parents and grandparents communicating to them in their language. Home is where children's language development thrives and grows, and where children acquire the many different speech forms that express the human experience. What gets lost? So much, from the everyday language of instructions, telling jokes, or a recipe, to the ritual language of prayers, ceremonial speeches, or sharing stories of the ancestors."}, {"text_idx": "#000012", "text": "Multaj el c\u0302i tiuj filmetoj venas de plenag\u0302uloj, kiuj lernis indig\u0302enan lingvon kiel sian duan lingvon. Dum multaj jaroj, s\u0302tataj pensionlernejoj en Usono kaj en Kanado akceptis infanojn el indig\u0302enaj familioj. C\u0302i tio havis grandan influon sur akiron de indig\u0302ena lingvo. Infanoj perdis valorajn jarojn, en kiuj ili havus c\u0302iutagan vivon hejme kun siaj gepatroj kaj geavoj komunikante al ili en ilia lingvo. Hejmo estas loko, kie lingvokapablo de infanoj kreskas kaj progresas, kaj kie infanoj akiras diversajn parolmanierojn por esprimi homajn travivaj\u0302ojn. Kio perdig\u0302os? Tro multe, de c\u0302iutaga lingvaj\u0302o por instrukcioj, s\u0302ercoj kaj receptoj, g\u0302is rita lingvaj\u0302o por preg\u0302oj, ceremoniaj paroloj kaj rakontoj pri prauloj."}, {"text_idx": "#000013", "text": "Jen du ekzemploj de partoprenantoj en c\u0302i tiu defio, kiuj als\u0302utis siajn filmetojn al Jutubo. Jackelyn Seitcher, parolanto de la nuc\u0302anula lingvo [angle k.a.], eldiras vortojn, akceptinte la defion."}, {"text_idx": "#000014", "text": "Monica Peters utiligis c\u0302i tiun okazon por montri tradukojn de verkoj el la mohoka lingvo [eo]. Kaj nun s\u0302i defias membrojn de la fejsbuka grupo \u201cKeeping the Kanien'ke\u0301ha language Strong\u201d [\u201cTenu la mohokan lingvon forta\u201d], gvidantojn kaj instruistojn de la komunumo, kaj studentojn, kiuj j\u0302us komencis paroli la lingvon."}, {"text_idx": "#000015", "text": "Haveblas aliaj filmetoj kolektitaj en la blogo \u201cNews From Native California\u201d [\u201cNovaj\u0302oj el la indig\u0302ena Kalifornio\u201d] [angle]."}, {"text_idx": "#000016", "text": "Konwennenhon Marion Delaronde ankau\u0306 afis\u0302is sian filmeton en la grupo por parolantoj de la mohoka lingvo. Defiita de Kehte Deer, s\u0302i entuziasme plenumis la taskon kaj post als\u0302uto de sia filmeto esprimis siajn pensojn:"}, {"text_idx": "#000017", "text": "Already I think I heard all the languages from different nations. I have to tell you all that all your languages are so beautiful. Always speak your own languages if you can. It\u2019s hopeful. I want to encourage all of you to continue to learn, continue to teach other and to really put your life into it, speaking. I\u2019m so happy that I can speak Mohawk. I\u2019m not fluent, a lot is still missing, but I want to thank everyone who has recorded themselves for this challenge, because you inspired me."}, {"text_idx": "#000019", "text": "C\u0302i tiu artikolo venas de Rising Voices, projekto de Global Voices, kiu helpas disvastigi civitanajn komunikilojn al lokoj, kie kutime oni ne havas aliron al ili. \u00b7 C\u0302iuj artikoloj"}, {"text_idx": "#000020", "text": "Plej novaj artikoloj pri Australio"}, {"text_idx": "#000021", "text": "14-jarag\u0302a knabo de Au\u0306stralio gvidas novigan platformon de retaj novaj\u0302oj"}, {"text_idx": "#000022", "text": "Francio nomas hipokrita la interkonsenton de Au\u0306stralio pri nukleaj submars\u0302ipoj kun Usono kaj Britio"}, {"text_idx": "#000024", "text": "Juna kuiristo en Bakuo transformis sian apartamenton en restoracion"}, {"text_idx": "#000026", "text": "Meksika kolektivo kiu piratas librojn por kundividi kulturon alfrontas blokadojn"}, {"text_idx": "#000028", "text": "Aboni komentojn de c\u0302i tiu artikolo per retpos\u0302to"}, {"text_idx": "#000029", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}, {"text_idx": "#000030", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}]